Sesiunea specială a examenului de bacalaureat începe astăzi, 21 mai, cu proba scrisă la limba și literatura română. Testarea olimpicilor are loc în Prahova, fiind înscriși, potrivit datelor transmise de ISJPH, 185 de candidați, dintre care doar 5 de la școli din județ.
Proba obligatorie a profilului, cea la matematică sau istorie, se va desfășura pe 22 mai.
Pe 23 mai are loc proba la alegere a profilului și specializării, iar elevii care învață într-una din limbile minorităților naționale dau proba scrisă la limba maternă pe 24 mai, conform calendarului oficial.
Rezultatele inițiale vor fi afișate pe 31 mai, până la ora 12. Contestațiile se vor depune în aceeași zi, între orele 12 și 14.
Citește și: Campionul David Popovici a luat bacul olimpicilor cu 8,65. Va merge la facultate în România
Centrul de examen, potrivit informațiilor transmise observatorulph.ro de către de Inspectoratul Școlar Județean Prahova, va fi la Colegiul Național „Mihai Viteazul”, iar centrul de evaluare la Colegiul Național „Alexandru Ioan Cuza” , ambele din Ploiești.
Evaluarea olimpicilor se va face digitalizat.